Уик (град)
Уик (, на гаелски Inbhir Uige) е град в Северна Шотландия.

География 
Град Уик е в област Хайланд. Той е пристанище на Северно море. Разположен е около устието на река Уик. Крайна жп гара е на крайбрежната линия Инвърнес-Уик. Има летище. Население 7010 жители от преброяването през 2004 г.

История 
Уик е основан от викингите. Името му идва от старонорвежкото название на думата „Залив“. Бил е близо 500 години главен административен център на бившето графство Кейтнес.

Икономика 
Основен отрасъл в икономиката на Уик в миналото е бил риболова. Промяната в това отношение започва през 1768 г. когато политикът сър Джон Синклеър поставя началото градът да стане център за риболов на херинга. Между 1860 и 1890 г. риболова преживява период на бурен растеж. Откриването на нефт в Северно море през 1970 г. донася нова благоприятна промяна за икономиката на Уик, но традициите в риболова са запазени и до днес макар, и в по-малки мащаби. През летните месеци Уик е също туристически център.

Спорт 
Представителният футболен отбор на града е на ФК Уик Академи. Основан е през 1893 г., има аматьорски статут.

Личности 
 Родени в Уик
 Хенри Адам (р. 1964), шотландски драматург
 Уилям Баркли (1907-1978), теолог
 Джон Барнсън (1862-1941), шотландско-американски капиталист
 Ейлин Моуът (р.?), шотландска киноактриса

 Свързани с Уик
 Робърт Луис Стивънсън (1850-1894), британски поет и писател
 Томас Телфорд (1757-1834), британски инженер и конструктор

Фотогалерия

Побратимени градове 
  Клаксвик, Фарьорски острови

Външни препратки 
 Страница за Уик на Undiscoveredscotland.co.uk

Градове в Шотландия
Пристанищни градове в Шотландия
Пристанищни градове на Северно море